لبرماجة سّتونية (ب نّݣليزية Object-oriented programming) هيّا فلسفة د لبرمجة مبنية علا لمفهوم ديال سّتون (ب نّݣليزية Object)، لي كيحتاوي علا داطا علا شكل خاصيات، ؤ وضايف علا شكل فونكسيونات. وحدة من لخصايل ديال سّتون ف لبرماجة سّتونية هيا بلي كيقدر يتريطي ؤلا يبدل لمحتوى د لخاصيات ديالو (داطا) ب ستيعمال لمفهوم ديال رّاس ؤلا دّات (عادتن كاتّطبق ب this ؤلا self). لپروݣرام ف لبرمجة سّتونية كيتقاد بحيت كيكونو عندنا ستونات كيتفاعلو معا بعضياتهوم ف لپروݣرام. كاينين بزاف د نّواع ديال لّونݣاجات سّتونية، ولاكين لمشهورين منهوم (بحال جاڤا) كيخدّمو لمفهوم ديال لكلاص، لّي كيكون سّتون ف هاد لحالة نمودج ديالو، ؤ ف نفس لوقت لكلاص كاتحدد نّوع ديال سّتون (متلا كلاص "طونوبيلة"، نقدرو نقادو منها ستون "ميرسيديس F400 حمرة"). من بين أهم لّونݣاجات لّي معتامدين علا لبرمجة سّتونية كاين: جاڤا، سي++، سي#، پايثون، أر، پيهاشپي، ڤيزوال بازيك دوت نيت، جاڤاسكريپت، روبي، پورل، سويفت، دارت، سكالا، كوطلين، ؤ ماطلاب.